Veneilemässä Skipperin markkinointi- ja viestintäasiantuntija Jessica Massinen, yhteistyökumppani Alandia Vakuutuksen Robert Rostedt ja Skipperin isä, Kristian Raij.

Vesille. Veneilemässä Skipperin markkinointi- ja viestintäasiantuntija Jessica Massinen, yhteistyökumppani Alandia Vakuutuksen Robert Rostedt ja Skipperin isä, Kristian Raij.

Vesille. Veneilemässä Skipperin markkinointi- ja viestintäasiantuntija Jessica Massinen, yhteistyökumppani Alandia Vakuutuksen Robert Rostedt ja Skipperin isä, Kristian Raij.

Lukuaika noin 1 min

Miten yhteistyö Espoon kaupungin kanssa alkoi, Skipperin perustaja Kristian Raij?

”Idea syntyi Rantaraitin isännän Lennart Petterssonin kanssa. Hän totesi, että kun on kaupunkipyörät, pitäisi olla veneetkin. Haluamme kaikki vesille, myös heidät, joilla ei ole riittävästi tietoa isommista veneistä. Soutu­venettä osaa käyttää lähes ­kuka vain.”

­Miksi kaupunki­veneitä ei ole ­tarkoitettu ­matkustamiseen?

”Skipperi on startup, joka kehittää uusia palveluita nopeasti ja ­kokeilumielessä. Nyt me puskimme tämän alulle ja katsomme, miten käyttäjät reagoivat. Luulen, ­että siirtyminen paikasta toiseen tulee olemaan ensimmäisiä kehitettäviä asioita. Olen luvannut kesän lopulle työmatkakokeilun, jossa soudetaan ­Helsinkiin ja testataan, ­kumpi on nopeampi, Länsimetro vai ­soutuvene.”

Miten pääsee ­vesille?

”Skipperissä luodaan tunnus ja tunnistaudutaan ­pankkitunnuksilla sekä maksetaan 20 euron ­kausimaksu. Sitten voi varata vapaan veneen kahdeksi tunniksi ja noutaa avaimen venepaikan kahvilasta Tapiolasta, Haukilahdesta, ­Keilalahdesta tai Matinkylästä. Skipperi on hankkinut veneet ja koodannut varausjärjestelmän, kaupunki tarjoaa infra­struktuurin.”

Onko ensi ­kesä jo lyöty lukkoon ­Espoon kanssa?

”Ei vielä. Varmasti kaupunkisoutuveneily jatkuu. Lohjalle on pyydetty käymään, ja eräs isompi kaupunki naapurissa saattaa olla myös kiinnostunut.”

­Kuinka kauan voi ­soudella?

”Veneilijät ajattelevat, ­että veneillä voi vain kesäisin, vaikka syksyllä voi ­olla ­hyvät veneilykelit. Kausi ­loppuu, kun vedet jäätyvät.”